אוסווסטרי

אוסווסטרי (באנגלית: Oswestry; בוולשית: Croesoswallt) היא עיירת שוק במחוז שרופשייר באנגליה, סמוך לגבול עם ויילס.

עם 17,509 תושבים נכון לשנת 2021, אוסווסטרי היא היישוב השלישי בגודלו במחוז שרופשייר. היא שוכנת כ-8 קילומטרים מהגבול עם ויילס ולאורך ההיסטוריה נחשבה לסירוגין חלק מוויילס וחלק מאגליה.

== היסטוריה ==
היישוב האנושי המוקדם ביותר הידוע באוסוסטרי הוא "אוסווסטרי העתיקה" (בוולשית "הן ד'ינאס"; העיר העתיקה), אחד ממבצרי הגבעות השמורים ביותר מתקופת הברזל בבריטניה, עם עדויות להתיישבות במקום בין 800לפני הספירה ל-43לספירה.<ref name="English Heritage - Old Oswestry Hill Fort"></ref> האתר ידוע בוולשית בשם "קר אוגרוון" (Caer Ogyrfan), שפירושו 'עיר גוג'רוון', המתייחס לאביו של גווינבר באגדה המלך ארתור.<ref></ref>

העיירה החליפה ידיים בין האנגלים לוולשים מספר פעמים במהלך ימי הביניים ועדיין כוללת מספר שמות רחובות ואתרים בשפה הוולשית. ב-1972, ערוץ הטלוויזיה ITV קיים משאל רחוב בו נשאלו התושבים אם הם חושבים שהעיר צריכה להיות אנגלית או וולשית.<ref name="shropstar2015"></ref>

בשנת 1149 נכבשה הטירה על ידי מדוג אפ מרדיד' במהלך 'האנרכיה', והיא נשארה בידיים וולשיות עד 1157. לאורך המאה ה-13 היא נקראה ברישומים רשמיים בלנקמוסטר (Blancmuster או Blancmostre), שמשמעו "השר הלבן".<ref>E. Ekwall, 'Concise Oxford Dictionary of English Place-Names', 4th ed.</ref> בשנת 1190 קיבלה אוסווסטרי אישור לקיים שוק מידי יופ רביעי, מה שהכנה לה את התואר "עיירת שוק", בתקופה זו גם הוקמו חומות להגנה על תושביה והמסחר בה.

בתחילת המאה ה-15, אוסוסטרי הותקפה על ידי הכוחות הוולשים המורדים בפיקודו של אווין גלינדור, במהלך השנים הראשונות של המרד שלו נגד המלך האנגלי הנרי הרביעי ב-1400; בעת זו נודע העיירה בשם Pentrepoeth או "כפר חם" מכיוון שהוא נשרף וכמעט נהרס לחלוטין על ידי הוולשים. במהלך מלחמת האזרחים האנגלית הטירה הושמדה כמעט לחלוטין.<ref></ref>

== תחבורה ==
מבט על חלקה הצפוני של העיירה.
שוק אוסווסטרי וברקע מבנה השוק המקורה.
אוסווסטרי נמצאת בצומת הכבישים A5 עם הכבישים A483 ו-A495. כביש A5 ממשיך משרוסברי צפונה, חולף על פני העיירה, לפני שהוא פונה מערבה ליד צ'ירק ונכנס לוויילס.

תחנת הרכבת גובוון נמצאת במרחק של 2 מיילים מהקצה הצפוני של אוסווסטרי, עם קווי רכבת ישירים לבירמינגהם, קרדיף, צ'סטר וצפון ויילס. לוח שם התחנה המקורי 'גובוון לאוסווסטרי' מוצג לצמיתות על רציף התחנה. בין 1840 ל-1966 אוסווסטרי כללה תחנת רכבת, אך זו נסגרה ותחנת גובוון נותרה לשירות תושבי האזור.

סניף ל'אנגול'ן של תעלת השרופשייר יוניון עובר מאלסמייר לל'אנגול'ן, כשהוא עובר מזרחית לעיירה באזור הינדפורד ומשם דרך צ'ירק צפונה. קטע בעל עבירות שייט בתעלת מונטגומרי המשוחזרת חלקית, עובר מצומת פרנקטון (המתחבר לענף ל'אנגול'ן של תעלת שרופשייר יוניון) לניו טאון.

== אתרים בעלי עניין ==
<gallery>
Oswestry - Historic buildings in town centre.jpg|בית ל'וויד (1604)
Old Oswestry Hillfort (aerial).jpg|מבצר הגבעה אוסווסטרי העתיקה
Town Hall, Oswestry (geograph 6332443).jpg|בית הגילדה
Oswestry - The former station and Cambrian Railways headquarters.jpg|תחנת הרכבת ההיסטורית
St Oswald's Church, Oswestry.jpg|כנסיית סינט אוסוולד
</gallery>

==תושבים מוכרים==
* ויליאם ארצ'יבלד ספונר - איש חינוך וכומר, למד בצעירותו באוסווסטרי (נולד בלונדון ב-1844)
* וילפרד אוון - משורר, נולד בעיירה ב-1893
* הרבי רוברטס - כדורגלן, נולד בעיירה ב-1905
* ברברה פים - שחקנית, נולדה בעיירה ב-1913
* סטיב שרלי - אשת עסקים ונדבנית, גרה בעיירה בצעירותה (נולדה בגרמניה הנאצית ב-1933)

==ראו גם==
* הספר הוולשי
* שרוסברי

==קישורים חיצוניים==

* 
* 

==הערות שוליים==

קטגוריה:שרופשייר
קטגוריה:אנגליה: יישובים